**From:** רכש קורונה משרד הבריאות <cov19ppld@MOH.GOV.IL>
**Sent:** Thursday, March 24, 2022 9:04 AM
**To:** Elad Man, Advocate & Solicitor‏ <elad@man-barak.com>
**Subject:** RE: בקשת חופש מידע - מכרז לבחירת חברת דיגום קורונה לנכנסים לישראל שהתקיים בחודש האחרון

שלום רב,

רובם המוחלט של מסמכי המכרז פורסמו באתר מנהל הרכש, מצ"ב קישור :

<https://mr.gov.il/ilgstorefront/he/p/4000546827>

מצ"ב מסמכי המכרז שלא פורסמו באתר מנהל הרכש.

בהתאם להוראות סעיף 12 לחוק חופש המידע המובא להלן, נעשתה פנייה למשתתפי המכרז ונמתין להתייחסותם בהתאם :

**הגנה על צד שלישי**

13.  (א)  נתבקש מידע הכולל פרטים על אודות צד שלישי, אשר מסירתם עלולה לפגוע בצד השלישי, והרשות הציבורית שוקלת לאפשר למבקש המידע לקבל את המידע, תודיע הרשות לצד השלישי, בכתב, על דבר הגשת הבקשה ועל זכותו להתנגד למסירת המידע ותודיע על כך למבקש; קיבל אדם הודעה כאמור, רשאי הוא להודיע לרשות, בתוך 21 ימים, כי הוא מתנגד לבקשה, בנימוק שאין למסור את המידע, כולו או מקצתו, מכוח הוראות סעיף 9 או הוראות כל דין; 21 הימים האמורים, לא יבואו במנין המועדים המנויים בסעיף 7.

          (ב)  החליטה הרשות הציבורית לדחות את התנגדותו של הצד  השלישי, תמציא לו, בכתב, את החלטתה המנומקת, ותודיע לו על זכותו לעתור נגד החלטתה על פי חוק זה.

          (ג)   על אף האמור בסעיף 7(ב), לא תאפשר הרשות הציבורית את קבלת המידע המבוקש, בטרם חלפה התקופה להגשת העתירה או בטרם הוחלט לדחותה, לפי הענין, אלא אם כן הודיע הצד השלישי שהתנגד, בכתב, כי הוא מוותר על זכותו להגישה.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | תמונה שמכילה טקסט, שלט  התיאור נוצר באופן אוטומטי |  | תמונה שמכילה טקסט  התיאור נוצר באופן אוטומטי |  | תמונה שמכילה טקסט  התיאור נוצר באופן אוטומטי |  | תמונה שמכילה טקסט  התיאור נוצר באופן אוטומטי |  |  |

**From:** Elad Man, Advocate & Solicitor <elad@man-barak.com>
**Sent:** Thursday, March 17, 2022 8:41 AM
**To:** חוק חופש המידע‏ <HOFESH@MOH.GOV.IL>
**Subject:** בקשת חופש מידע - מכרז לבחירת חברת דיגום קורונה לנכנסים לישראל שהתקיים בחודש האחרון

לממונה על חופש המידע במשרד הבריאות שלום,

מוגשת בזאת בקשת חופש מידע כמפורט להלן. מצורפים כתמיד אישור הניהול התקין של הצלחה וייפוי כח מתאים. הריני להתחייב בשמה של הצלחה - לקידום חברה הוגנת (ע"ר), לשאת בדמי הטיפול עד לסך של 153 ₪. (שימו לב כי שמה של הצלחה שונה ברשם העמותות ובהתאם מצורפת תעודת שינוי שם).

נזכיר כי הצלחה היא עמותה הפטורה מתשלום אגרת הגשת הבקשה וכן משבע שעות הטיפול הראשונות בה, זאת בהתאם להוראות החוק וכן [תקנות חופש המידע (אגרות), תשנ"ט-1999](https://www.nevo.co.il/law_html/Law01/144M1_003.htm). (ראו הוראות סעיף 6(ב) לתקנות הקובע את תכולת הפטור על: "מידע שמבקש נציג של עמותה רשומה כמשמעותה בחוק העמותות, התש"ם-1980, או חברה לתועלת הציבור כהגדרתה בחוק החברות, התשנ"ט-1999, שהציג אישור ניהול תקין מאת הרשם המוסמך על פי דין, ופועלת לקידום מטרה ציבורית, וכן מידע שמבקש אדם הדרוש לו לצורך מחקר אקדמי, פטורים מאגרת בקשה ומאגרת טיפול בעד 4 שעות העבודה הראשונות החל בשעה הרביעית; לעניין תקנת משנה זו, "מטרה ציבורית" – כהגדרתה בסעיף 9(2)(ב) לפקודת מס הכנסה") .ראו גם את [רשימת העמותות הפועלות לקידום מטרה ציבורית](https://www.justice.gov.il/Units/YechidatChofeshHameyda/Hakika/Pages/Nonprofit-Organization.aspx) כהגדרתה בחוק באתר היחידה הממשלתית לחופש המידע במשרד המשפטים, שם מופיעה גם עמותת הצלחה.

**אנו שמחים להסב את תשומת ליבכם כי מדריך חוק חופש המידע, בהוצאת הצלחה, מדריך מקוון ומקיף העוסק בהיבטים רבים של חופש מידע ובקשות חופש מידע, זמין בכתובת** [**https://www.foiguide.org.il/**](https://www.foiguide.org.il/) **וניתן להיעזר בו במתן מענים על תשובות, כמו גם במהלך ניהול הליכים מכח חוק חופש המידע. ניתן אף להזמין מהדורה מודפסת של המדריך באמצעות האתר.**

נבקש לקבל את הנתונים, המידע והמסמכים הבאים בפורמט דיגיטלי בר חיפוש:

בקשר עם ההליך המכרזי שהתקיים בחודש האחרון לבחירת חברת דיגום קורונה לנכנסים לישראל, בו נבחרה חברת פמי פרימיום בע״מ:

מלוא מסמכי המכרז לרבות נוסח המכרז המלא על נספחיו, ההצעות שהוגשו במסגרתו על נספחיהם, פרוטוקולים, החלטות וטבלאות ניקוד והערכה של ועדת המכרזים, אמות מידה או מכוון לבחינת וניקוד המשתתפים במכרז, תכתובות, הבהרות והודעות שניתנו והוחלפו במסגרת ההליך המכרזי וכן כל חוות דעת ו/או מסמך אחר הנוגעים אליו.

נודה על אישור קבלת הבקשה ותחילת הטיפול בה בהתאם למועדים הקבועים בדין.